Izvor: N1

Premijer Kosova Ramuš Haradinaj zatražio je bilateralni susret sa premijerkom Srbije Anom Brnabić, što je u prvi mah bilo odbijeno, ali je na kraju posle druge molbe ipak došlo do kratkog susreta, jer je Haradinaj želeo da objasni šta se dogodilo prilikom hapšenja Srba u Gnjilanu, rečeno je iz kabineta premijerke Srbije.

Iz Haradinajevog okruženja je stigla po drugi put molba da kosovski premijer lično objasni Brnabić situaciju od jutros, posle čega je došlo do kratkog susreta u kojem je Haradinaj izvinio zbog dogašaja na Kosovu i Metohiji.

U dvominutnom susretu, Brnabić je bila uzdržana i prenela je kosovskom premijeru da ima utisak da kako odmiče dijalog, Priština je sve agresivnija i to neće pomoći.

On se izvinio još jednom i rekao da ni sam nije bio upoznat sa svim detaljima i da su uhapšeni Srbi odmah oslobođeni.